cyanic-selkie/wikianc huggingface dataset:
শাহবাগ থানা
ইতিহাস
thumb|right|খাজা শাহবাজের মসজিদ/মাজার মুঘল শাসনের পতনের সাথে সাথে শাহবাগের বাগানগুলো অযত্ন ও অবহেলার শিকার হয়। ১৭০৪ খ্রিস্টাব্দে যখন প্রাদেশিক রাজধানী মুর্শিদাবাদে স্থানান্তরিত হয় তখন এ সম্পত্তির মালিক হন নায়েব নাযিম, যিনি মুর্শিদাবাদের নবাবের প্রতিনিধি এবং পূর্ব বাংলার প্রদেশিক ডেপুটি-গভর্নর ছিলেন। ১৭৫৭ সাল থেকে ঢাকায় ব্রিটিশ শাসন শুরু হলেও, ইস্ট ইন্ডিয়া কোম্পানির জেলা প্রশাসক গ্রিফিথ কুকের পৃষ্ঠপোষকতায় শাহবাগের বাগান গুলো ১৯ শতকের শুরু পর্যন্ত টিকে ছিল।। ঢাকার আর্মেনী সম্প্রদায়ের নেতা পি. আরাতুন এই কাজে পৃষ্ঠপোষকতা করেছেন। ১৮৩০ সালে জেলা কালেক্টর হেনরি ওয়াল্টারের ঢাকা শহর উন্নয়নের লক্ষ্যে গঠিত ঢাকা কমিটির বিচক্ষণতায় শাহবাগ সহ রমনা এলাকাকে ঢাকা শহরের অন্তর্ভুক্ত করা হয়। প্রায় এক যুগ পরে, ঢাকার নবাব পরিবারের প্রতিষ্ঠাতা এবং নবাব খাজা আব্দুল গনির পিতা নবাব আলিমুল্লাহ, শাহবাগের জমিদারী ইস্ট ইন্ডিয়া কোম্পানীর কাছ থেকে কিনে নেন। ১৮৬৮ সালে তার মৃত্যুর পর এ সম্পত্তি তার দৌহিত্র স্যার নবাব খাজা আহসানুল্লাহর কাছে হস্তান্তর করা হয়। ২০ শতকের শুরুর দিকে আহসানুল্লাহর পুত্র, স্যার নবাব খাজা সলিমুল্লাহ শাহবাগের বাগানকে ছোট দুই ভাগে ভাগ করে বাগানগুলোর হারানো সৌন্দর্যের কিছু অংশ ফিরিয়ে আনতে সক্ষম হন। বর্তমানে যা শাহবাগ এবং পরিবাগ নামে রয়েছে। আহসানুল্লাহর এক কন্যা পরিবানুর নামে এ নামকরণ করা হয়। thumb|left|[[মীর জুমলা গেট|রমনা গেট থেকে হাতিতে চড়া হতো, রেস কোর্স, ১৮৭৫]] ১৯০৫ সালে বঙ্গভঙ্গের ফলে ঢাকা পূর্ব বাংলার নতুন প্রাদেশিক রাজধানী হওয়ায়, পুরো ঢাকা, বিশেষ করে নবনির্মিত ফুলার রোডের (পূর্ব বাংলার প্রথম প্রতিনিধি গভর্নর স্যার মাম্পফিল্ড ফুলার এর নামে নামাঙ্কিত) পাশ দিয়ে দ্রুত ইউরোপীয় ধাঁচের দালান কোঠা তৈরি হতে থাকে। এ সময়েই ঢাকার শাহবাগে প্রথম চিড়িয়াখানা চালু হয়।
১৯৪৭ সালে নতুন রাষ্ট্র হিসেবে পাকিস্তানের পত্তনের পর, ঢাকা পূর্ব পাকিস্তানের রাজধানী হয়। এসময় অনেক নতুন নতুন ইমারত তৈরি হতে থাকে। এর মধ্যে ১৯৬০ সালের বাংলাদেশ বেতার অফিস (তৎকালীন পাকিস্তান রেডিও), জাতীয় বেতার কেন্দ্র, ঢাকা রেস-কোর্স (বর্তমানে অপ্রচলিত) সহ পূর্ব বাংলার দ্বিতীয় বৈদ্যুতিক শক্তি উৎপাদন কেন্দ্র অন্যতম। মার্চ ৭, ১৯৭১ সালে শেখ মুজিবুর রহমান শাহবাগের কাছে এই রমনা রেসকোর্সের ময়দান থেকে বাংলাদেশের স্বাধীনতার ডাক দেন। বাংলাদেশের মুক্তিযুদ্ধের সময়, এসোসিয়েটেড প্রেস (এপি) এর পাকিস্তান ব্যুরো প্রধান আর্নল্ড জেইটলিন ও ওয়াশিংটন পোষ্ট এর রিপোর্টার ডেভিড গ্রীনওয়ে সহ অনেক বিদেশী সাংবাদিক শাহবাগ মোড়ের হোটেল ইন্টারকন্টিনেন্টালে (বর্তমানে হোটেল শেরাটন) অবস্থান নেন। হোটেলটিকে নিরপেক্ষ এলাকা ঘোষণা করা সত্ত্বেও  পাকিস্তানি সেনাবাহিনী এবং মুক্তি বাহিনী দুই পক্ষেরই হামলার শিকার হয়। যুদ্ধ শেষে হোটেল ইন্টারকন্টিনেন্টাল কে পাকিস্তান সেনাবাহিনীর আত্মসমর্পণের স্থান হিসেবে প্রথমে পছন্দ করা হলেও পরবর্তীকালে আত্মসমর্পণের জন্য রমনা পার্কের (বর্তমানে সোহরাওয়ার্দী উদ্যান) এক জায়গায় স্থান নির্বাচন করা হয়।
পৌর নকশা
এলাকা এবং ২০০৬ সালের জরীপ অনুযায়ী প্রায় ১১২,০০০ মানুষের বাসস্থান শাহবাগ মৌসুমী জলবায়ু অঞ্চলে সমুদ্রপৃষ্ঠ হতে প্রায় ১.৫ থেকে ১৩ মিটার (৫ থেকে ৪৩ ফুট) উঁচুতে অবস্থিত। ঢাকার অন্যান্য স্থানের মত এখানকার গড় তাপমাত্রা এবং মাসিক তাপমাত্রা জানুয়ারিতে  এবং আগস্টে  এর মধ্যে ওঠানামা করে। বার্ষিক বৃষ্টিপাতের প্রায় ৮০% ভাগ যার পরিমাণ  বর্ষিত হয় মে থেকে সেপ্টেম্বর পর্যন্ত।
শাহবাগ এবং তার সংলগ্ন এলাকা আকৃতিতে প্রায় আয়তাকার, যা পূর্বে রমনা পার্ক থেকে বাংলাদেশ সুপ্রিম কোর্ট পর্যন্ত বিস্তৃত; পশ্চিমে সোনারগাঁও রোড পর্যন্ত; দক্ষিণে ফুলার রোড এবং ঢাকা বিশ্ববিদ্যালয় থেকে সোহ্‌রাওয়ার্দী উদ্যান (পূর্বে রমনা রেসকোর্স) এবং উত্তরে মিন্টু রোড, হোটেল শেরাটন এবং ডায়াবেটিক হাসপাতাল পর্যন্ত বিস্তৃত।
শাহবাগে ঢাকা মেট্রোপলিটন পুলিশ (ডিএমপি) নিয়ন্ত্রণ কক্ষ ছাড়াও রয়েছে ঢাকা ইলেক্ট্রিক সাপ্লাই অথোরিটি সাবস্টেশন। তিন নেতার সমাধিস্থল- বাঙালি রাজনীতিবিদ এ. কে. ফজলুল হক(১৮৭৩-১৯৬২), পাকিস্তানের সাবেক প্রধানমন্ত্রী হোসেন শহীদ সোহ্‌রাওয়ার্দী (১৮৯২-১৯৬৩), এবং পাকিস্তানের সাবেক প্রধানমন্ত্রী এবং গভর্নর জেনারেল খাজা নাজিমুদ্দিন (১৮৯৪-১৯৬৪) সবগুলোই শাহবাগে অবস্থিত। শাহবাগ মোড় এবং শাহবাগ থানায় আরও যেসব শিক্ষা প্রতিষ্ঠান রয়েছে তা হলঃ ঢাকা বিশ্ববিদ্যালয়, ঢাকা মেডিক্যাল কলেজ, বুয়েট, বাংলাদেশ সিভিল সার্ভিস এডমিনিস্ট্রেশন একাডেমী, বঙ্গবন্ধু শেখ মুজিব মেডিকেল বিশ্ববিদ্যালয় (বিএসএমএমইউ ), দেশের একমাত্র সরকারি মেডিক্যাল বিশ্ববিদ্যালয়, চারুকলা ইনস্টিটিউট, আইবিএ, আধুনিক ভাষা ইন্সটিটিউট, উদয়ন বিদ্যালয়, ইউনিভার্সিটি ল্যাবরেটরি স্কুল এবং ইঞ্জিনিয়ারিং ইউনিভার্সিটি স্কুল। আরও যে সকল সরকারি এবং শিক্ষা প্রতিষ্ঠান রয়েছে তার মধ্যে বাংলাদেশ জাতীয় জাদুঘর, কেন্দ্রীয় পাবলিক লাইব্রেরী এবং শিশু একাডেমী, শিশুদের জাতীয় একাডেমি।
left|thumb|ঢাকার প্রাচীন শিশু পার্ক শাহবাগ মোড় অত্র এলাকার কেন্দ্রবিন্দু যেখানে প্রচুর উল্লেখযোগ্য স্থাপনা রয়েছে। তন্মধ্যে উল্লেখযোগ্য হল হোটেল শেরাটন (সাবেক হোটেল ইন্টারকন্টিনেন্টাল, তৎকালীন ঢাকার দ্বিতীয় পাঁচ তারকা হোটেল); শহরের সবচেয়ে পুরাতন ও বৃহৎ ঢাকা ক্লাব যা ১৯১১ সালে প্রতিষ্ঠিত, জাতীয় টেনিস কমপ্লেক্স, শিশুপার্ক (ঢাকার সবচেয়ে প্রাচীন শিশু পার্ক, এখানে সপ্তাহে ১ দিন সুবিধাবঞ্চিত ও অসচ্ছল শিশুদের বিনামূল্যে প্রবেশ করতে দেয়া হয়।), ঢাকার প্রথম বার সাকুরা বার এবং প্রথম আউটডোর বার পীকক বার শাহবাগেই অবস্থিত। ফার্মগেট, গুলিস্তান, মহাখালী এবং মগবাজারের মত শাহবাগ চৌরাস্তাটি ঢাকার জন-পরিবহনে গুরুত্বপূর্ণ ভুমিকা পালন করছে।
right|thumb|শাহবাগের দ্বিতল বিশিষ্ট বাস, শহরের অন্যতম ব্যস্ততম বাস স্টপ
এই থানায় রয়েছে বেশ কিছু হাসপাতাল, যা বাংলাদেশীদের চিকিৎসা সেবার জন্য মূল গন্তব্য। শাহবাগের মোড়ে রয়েছে ডায়াবেটিক এসোসিয়েশন অফ বাংলাদেশ (ডিএবি ), আরও রয়েছে বারডেম (বাংলাদেশ ডায়াবেটিক এন্ডোক্রাইন ও মেটাবলিক ডিজঅর্ডার গবেষণা ও পুনর্বাসন সংস্থা) এবং বারডেম হাসপাতালের পাশেই আছে ইব্রাহিম মেমোরিয়াল কার্ডিয়াক হাসপাতাল, যা ডিএবি (ড্যাব) , এবং বার্ডেমের প্রতিষ্ঠাতা ডঃ মুহাম্মদ ইব্রাহিমের নামে নামকরণ করা হয়েছে। আরও যে সব সুযোগ সুবিধা এ এলাকায় আছে তার মধ্যে শাহবাগ মোড়ের বিএসএমএমইউ (বঙ্গবন্ধু শেখ মুজিব মেডিক্যাল ইউনিভার্সিটি) এবং শাহবাগের দক্ষিণ প্রান্তে অবস্থিত ঢাকা মেডিক্যাল কলেজ হাসপাতাল।
শাহবাগ দুটো প্রধান বাস রুটের সংযোগস্থলে অবস্থিত- গুলিস্তান থেকে মিরপুর এবং মতিঝিল থেকে উত্তরা; শাহবাগের মোড় ঢাকার যাতায়াত ব্যবস্থার কেন্দ্রবিন্দু বলা যেতে পারে, যেখানে বিশেষ করে নগর বাস সার্ভিসগুলোতে বহু লোক ঢাকার সবস্থানে যাতায়াত করেন। শাহবাগের মোড় ঢাকা মাত্র কয়েকটি ট্যাক্সি স্ট্যান্ডের মধ্যে অন্যতম। শাহবাগের রাস্তাটিতে ঢাকার ঐতিহ্যবাহী যান সাইকেল-রিকশা মুক্ত ঘোষণা করা হয়েছে।
ঐতিহাসিক দালান কোঠা
নবাব পরিবারের জনপ্রিয় দালানগুলোর মধ্যে ছিল ইশরাত মঞ্জিল। মূলত, বাইজি দের (বাইজিদের মধ্যে পিয়ারী বাই, ওয়ামু বাই, আবেদী বাই খুবই জনপ্রিয় ছিল) নাচার জন্য নাচঘর হিসেবে ব্যবহৃত হত, পরবর্তীতে ১৯০৬ সালে এ দালানটি নিখিল ভারত মুসলমান শিক্ষা সম্মেলনের স্থান হিসেবে পরিণত হয়, যাতে প্রায় ৪,০০০ অংশগ্রহণকারী অংশ নেয়। ১৯১২ সালে সংগঠনটি খাজা সলিমুল্লাহের নেতৃত্বে আবার সভা ডাকেন এবং তারা ভিক্টোরি অফ ইন্ডিয়া চার্লস হারডিঞ্জ এর সাথে দেখা করেন। ইসরাত মঞ্জিল পুনঃনির্মাণ করে হোটেল শাহবাগ (ইংরেজ স্থপতি এডোয়ার্ড হাইক্স এবং রোনাল্ড ম্যাক্‌কোনেলের নকশায়) করা হয়, যা ঢাকার প্রথম প্রধান আন্তর্জাতিক হোটেল। ১৯৬৫ সালে ভবনটি ইন্সটিটিউট অফ পোস্ট-গ্রাজুয়েটে মেডিসিন এন্ড রিসার্চ (IPGMR) অধিগ্রহণ করে এবং পরর্তীতে ১৯৯৮ সালে বঙ্গবন্ধু শেখ মুজিব মেডিক্যাল বিশ্ববিদ্যালয় (BSMMU) দ্বারা অধিগৃহীত হয়।
thumb|উনিশ শতকের প্রথম [[মধুর রেস্তোরা|মধুর ক্যান্টিন]]
নিশাত মঞ্জিল তৈরি করা হয়েছিল নবাবদের আস্তাবল এবং ক্লাব হাউস হিসেবে, এবং তৎকালীন কূটনৈতিক ব্যক্তিবর্গের আপ্যায়নস্থল হিসেবে ব্যবহৃত হয়েছে। উল্লেখযোগ্য ব্যক্তিবর্গের মধ্যে লর্ড ডাফরিন, লর্ড কারমাইকেল (বাংলার গভর্নর), স্যার স্টুয়ার্ট ব্যালে (বাংলার লে. গভর্নর), স্যার চার্লস ইলিয়ট (বাংলার লে. গভর্নর) এবং জন উডবার্ন (বাংলার লে. গভর্নর) অন্যতম।
খাজা সলিমুল্লাহ তার বোন পরি বানুর স্মরণে তৈরি করেছিলেন নবাবদের পরিবাগ হাউস। পরবর্তীতে পরিবারের খারাপ সময় তার পুত্র নবাব খাজা হাবিবুল্লাহ এখানে অনেক বছর বসবাস করেছিলেন। এখানকার হাম্মাম (গোসল) এবং হাওয়াখানা (সবুজ ঘর) বিংশ শতাব্দীর বিস্ময়কর কীর্তি হিসেবে মনে করা হয়।
অত্র এলাকায় নবাবদের সবচেয়ে পুরাতন ভবন ছিল সুজাতপুর প্যালেস, যা পাকিস্তান শাসনামলে পূর্ব-বাংলার গভর্নরের বাসভবনে রূপান্তর করা হয়। আরও পরে এটি বাংলাদেশে, বাংলা ভাষা বিষয়ক সর্বোচ্চ কর্তৃপক্ষ বাংলা একাডেমী তে পরিবর্তিত হয়। প্যালেসের বেশ কিছু এলাকা ঢাকা বিশ্ববিদ্যালয়ের ছাত্র-শিক্ষক মিলন কেন্দ্রের জন্য হস্তান্তর করা হয়। ১৯৭০ সালে এটি সাংস্কৃতিক ও রাজনৈতিক কর্মকাণ্ডের মিলনক্ষেত্রে পরিণত হয়।
সংস্কৃতি
বাংলা পঞ্জিকা বর্ষের শেষ ঋতু বসন্তের প্রথম দিনকে বাঙালি পালন করে পহেলা ফাল্গুন-বসন্ত উৎসব হিসেবে। সংশোধিত বাংলা বর্ষপঞ্জি অনুযায়ী পহেলা ফাল্গুন প্রতিবছর গ্রেগরীয় বর্ষপঞ্জির ১৪ ফেব্রুয়ারি পড়ে। ১৯৬০ এর শেষের দিকে শাহবাগ থেকে উদ্ভাবিত বসন্ত উৎসব এখন ঢাকা শহরের একটি বৃহৎ উৎসবে পরিণত হয়েছে। মুখে অঙ্কন, হলুদ জামা পরা এবং স্থানীয় মেলা সহ অন্যান্য কর্মকাণ্ডের মাধ্যমে এ উৎসব পালন করা হয় এবং একই প্রক্রিয়ায় ভ্যালেন্টাইন দিবস ও উদ্‌যাপন করা হয়। শাহবাগ পহেলা বৈশাখ বা বাংলা নববর্ষ উদ্‌যাপনের মূল কেন্দ্র। ১৯৬৫ থেকে ১৯৭১ সাল পর্যন্ত ঢাকার অধিবাসীরা এই দিনটিকে পাকিস্তানি শাসনের বিরুদ্ধে প্রতিবাদরূপে পালন করতেন। উৎসবের অন্যান্য ঐতিহ্য যথা: বৈশাখি শোভাযাত্রা এবং বৈশাখি মেলার সূচনা করে যথাক্রমে চারুকলা ইনস্টিটিউট এবং বাংলা একাডেমি। রমনা বটমূলে ভোরবেলা গান করার প্রথা শুরু করে ছায়ানট সঙ্গীত স্কুল।
বাংলাদেশের বৃহত্তম বইমেলা অমর একুশে গ্রন্থমেলা প্রত্যেক বছরের ফেব্রুয়ারি মাস জুড়ে শাহবাগের বাংলা একাডেমি প্রাঙ্গনে অনুষ্ঠিত হয়। দেশের একমাত্র আন্তর্জাতিক স্বীকৃতিপ্রাপ্ত চলচ্চিত্র উৎসব- স্বল্পদৈর্ঘ্য ও মুক্ত চলচ্চিত্র উৎসব প্রতি বছর গণগ্রন্থাগার প্রাঙ্গনে পালিত হয়। চলচ্চিত্র উৎসবের আয়োজক বাংলাদেশ স্বল্পদৈর্ঘ্য চলচ্চিত্র ফোরামের কার্যালয় রয়েছে আজিজ মার্কেটে।
২০০১ সালে পহেলা বৈশাখ উদ্‌যাপন চলাকালে একজন আত্মঘাতী বোমা হামলাকারী ১০ ব্যক্তিকে হত্যা এবং ৫০ জনকে আহত করে। ইসলামপন্থী জঙ্গী গ্রুপ হরকাতুল জিহাদকে উক্ত অপরাধের জন্য দোষী সাব্যস্ত করা হয়।(আরো দেখুন রমনা বটমূলে গ্রেনেড বিস্ফোরণ)
২০১৩ সালের ৫ ফেব্রুয়ারি যুদ্ধাপরাধী কাদের মোল্লা র মামলার রায় ঘোষণা হয়। রায় জনগণের প্রত্যাশামতো না হওয়ায় কিছু ব্লগার আর অনলাইন একটিভিস্টের ডাকে শাহবাগে শুরু হয় এক গণ-আন্দোলন। একটানা চলা এ গণজাগরণের স্ফুলিঙ্গ সারাদেশে ছড়িয়ে পড়ে। সরকার পরে আপিল আইন পরিবর্তন করতে বাধ্য হয়। সে সমাবেশ থেকে এ জায়গার নামকরণ করা হয় 'প্রজন্ম চত্বর'।
২০১৮ সালের এপ্রিলে সিভিল সার্ভিসসহ সব সরকারি চাকুরিতে কোটা সংস্কারের দাবিতে শাহবাগে অনেক শিক্ষার্থী অবস্থান নেয়।
বানৌজা স্বাধীনতা
বাংলাদেশ নৌবাহিনী জাহাজ (সংক্ষেপেঃ বানৌজা) স্বাধীনতা বাংলাদেশ নৌবাহিনীর একটি স্বাধীনতা-শ্রেণীর কর্ভেট। যা উচ্যাং শিপইয়ার্ড কর্তৃক নির্মিত হয়। এটি বাংলাদেশ নৌবাহিনীতে যুক্ত হওয়া এই শ্রেণীর প্রথম জাহাজ যা বহুমাত্রিক যুদ্ধ ক্ষমতা সম্পন্ন। জাহাজটি গভীর সমুদ্রে অবৈধ অনুপ্রবেশ, চোরাচালান রোধ, জলদস্যুতা দমন, সমুদ্রে উদ্ধার অভিযান, সুনীল অর্থনীতির বিভিন্ন কর্মকান্ড পরিচালনাসহ মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
বৈশিষ্ট্য ও যান্ত্রিক কাঠামো
জাহাজটির দৈর্ঘ্য, প্রস্থ এবং ওজন ১,৪০০ টন। জাহাজটিতে দুইটি জার্মানির তৈরি এসইএমটি পিয়েলসটিক ১২পিএ৬ ডিজেল ইঞ্জিন রয়েছে যার সাহায্যে সে সর্ব্বোচ্চ  গতিবেগে চলতে সক্ষম। জাহাজটিতে সামনে ও পিছনে দুইটি আলাদা শক্তি উৎপাদন কেন্দ্র রয়েছে এবং একটি অকার্যকর হয়ে পড়লেও অন্যটির সাহায্যে জাহাজটি কার্যক্রম চালাতে সক্ষম। চিরাচরিত গোলাকার সম্মুখভাগের পরিবর্তে জাহাজটিকে ভি-আকৃতিতে তৈরি করা হয়েছে যাতে উত্তাল সমূদ্রেও দ্রুতগতিতে চলতে পারে। কিন্তু জাহাজটিতে কোন সোনার না থাকায় এটি খুব সীমিত মাত্রায় ডুবোজাহাজ-বিধ্বংসী কার্যক্রম চালাতে সক্ষম। বানৌজা স্বাধীনতাতে একটি হেলিকপ্টার ডেক রয়েছে যেখানে একটি মধ্যম আকৃতির হেলিকপ্টার ওঠানাম করতে পারে তবে এতে কোনো হ্যাঙ্গার নেই।
আগরতলা
আগরতলা ভারতের ত্রিপুরা রাজ্যের রাজধানী ও বৃহত্তম শহর। এটি পশ্চিম ত্রিপুরা জেলায় অবস্থিত।
ইতিহাস
ত্রিপুরার প্রথম দিকের রাজাদের একজন ছিলেন পাত্রদান (খ্রীস্টপূর্ব ১৯০০), মানিক্য রাজবংশের অনেক আগে।  লোককাহিনী অনুসারে আগরতলায় চিত্রারথ,দ্রীকপতি, ধর্মপা, লোকনাথ জীবনধারণ খ্রীস্টপূর্ব সময়ের গুরুত্বপূর্ণ রাজা ছিলেন।  অতীতে ত্রিপুরা বেশ কয়েকটি হিন্দু রাজ্যের রাজধানী ছিল।  যদিও শাসকদের একটি সময়সীমা পাওয়া যায় নি তবে রেকর্ড থেকে জানা যায় যে এই অঞ্চলটিতে প্রায় ১৭৯ জন হিন্দু শাসকরা শাসন করেছিলেন, এটি পৌরাণিক রাজা দ্রুহ্য থেকে শুরু করে ত্রিপুরার শেষ রাজা কিরীট বিক্রম কিশোর মানিক্য পর্যন্ত শাসিত হয়েছে। ত্রিপুরাও মোগল শাসনের অধীনে এসেছিল। ১৮০৮ সালে এই রাজ্যটি ব্রিটিশদের শাসনের অধীনে আসে।
ভূগোল ও জলবায়ু
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৬ মিটার (৫২ ফুট)।
জনপরিসংখ্যান
ভারতের ২০০১ সালের আদম শুমারি অনুসারে আগরতলা শহরের জনসংখ্যা হল ১৮৯,৩২৭ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৮৫%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৮২%। সারা ভারতের সাক্ষরতার হার ৫৯.৫%, তার চাইতে আগরতলা এর সাক্ষরতার হার বেশি।
এই শহরের জনসংখ্যার ৮% হল ৬ বছর বা তার কম বয়সী।
নগর প্রশাসন
প্রায় 150 বছরের পুরনো ঐতিহ্যবাহী শহর আগরতলা দেশের অন্যতম প্রাচীন শহর  এবং বর্তমানে আগরতলা পুর নিগম এলাকার জনসংখ্যা 5,22,613 জন। 76.50 বর্গ কিমি এলাকা জুড়ে এই শহর যার একদিকে রয়েছে প্রতিবেশী রাষ্ট্র বাংলাদেশ। ধর্মনগর পুর পরিষদ কৈলাশ শহর পুর পরিষদ কুমার ঘাট পুর পরিষদ আমবাসা পুর পরিষদ কমলপুর নগর পঞ্চায়েত খোয়াই পুর পরিষদ তেলিয়ামুড়া পুর পরিষদ জিরানিয়া নগর পঞ্চায়েত মোহনপুর পুর পরিষদ বিশাল গড় পুর পরিষদ উদয়পুর পুর পরিষদ অমরপুর নগর পঞ্চায়েত শান্তির বাজার পুর পরিষদ বিলোনীয়া পুর পরিষদ সারুম নগর পঞ্চায়েত
ভাষা
বাংলা, ইংরাজী, ককবরক, ত্রিপুরী ইত্যাদি। কোন কোন স্থানে হিন্দি ভাষা প্রচলিত আছে।
ধর্ম
এছাড়া ও অন্যান্য
উৎসব ও মেলা
thumb|আগরতলার একটি দুর্গা পূজা প্যান্ডাল
বিমানবন্দর
আগরতলা বিমানবন্দর ভারতের, ত্রিপুরা রাজ্যের রাজধানী আগরতলা উপকণ্ঠে অবস্থিত। এখন এটি আনুষ্ঠানিকভাবে মহারাজা বীর বিক্রম বিমানবন্দর হিসাবে পরিচিত।বিমানবন্দরটি আগরতলার উত্তর-পশ্চিমে; মূল শহর থেকে ১৪ কিমি দূরে গড়ে উঠেছে। এই বিমানবন্দরটি উত্তর-পূর্ব ভারতের দ্বিতীয় বৃহৎ বিমানবন্দর। এই বিমানবন্দর থেকে প্রতিদিন ইন্ডিগো ও এয়ার ইণ্ডিয়া বিমান চালায়। বিমানবন্দরটি থেকে কলকাতা,দিল্লী, চেন্নাই, ব্যাঙ্গালোর প্রভৃতি শহরে বিমান চলাচল করে। এটি গুয়াহাটি পর উত্তরপূর্ব ভারতে দ্বিতীয় ব্যস্ততম বিমানবন্দর এবং আগরতলা বিমানবন্দরকে আন্তর্জাতিক বিমানবন্দর হিসাবে নির্মাণ করার প্রস্তাব করা হয়েছে।
রেলপথ
২০৫০১/২০৫০২ আগরতলা তেজস রাজধানী এক্সপ্রেস হল উত্তর- পূর্ব সীমান্ত রেলওয়ে জোনের অন্তর্গত একটি আধা-হাই-স্পিড সম্পুর্ন এসি ট্রেন, এবং এটি ভারতের নয়া দিল্লিতে আগরতলা এবং আনন্দ বিহার টার্মিনালের মধ্যে চলে। এটি বর্তমানে একটি সাপ্তাহিক ভিত্তিতে ট্রেন নম্বর ২০৫০১/২০৫০২ হিসাবে পরিচালিত হয়। এটি ১৫ ফেব্রুয়ারী ২০২১ থেকে চালিত তেজস এক্সপ্রেস লিভারি স্লিপার এলএইচবি কোচের সাথে রোলআউট করা প্রথম রাজধানী এক্সপ্রেস হয়ে উঠে। ২০৫০১ আগরতলা-আনন্দ বিহার টার্মিনাল তেজস রাজধানী এক্সপ্রেসের গড় গতি ৬১কিমি/ঘন্টা এবং ২৪২৩ কিমি কভার করে ৩৯ঘন্টা২৫মিনিটে। ২০৫০২ আনন্দ বিহার টার্মিনাল-আগরতলা তেজস রাজধানী এক্সপ্রেসের গড় গতি ৪৬কিমি/ঘন্টা এবং ২৪২৩কিমি কভার করে ৫৩ঘন্টায়।
শিক্ষা
বলতে গেলে রাজ্যের সাথে সাথে শিক্ষার রাজধানীও আগরতলা।
thumb|আগরতলা টাউন হল
বিশ্ববিদ্যালয় ত্রিপুরা বিশ্ববিদ্যালয় (ইংরেজি Tripura University) প্রধান পাবলিক কেন্দ্রীয় বিশ্ববিদ্যালয় যা ভারতের ত্রিপুরায় অবস্থিত। ১৯৮৭ সালে ত্রিপুরা বিশ্ববিদ্যালয়টি CUPGC-র ভিত্তিতে ত্রিপুরা বিশ্ববিদ্যালয় আইন দ্বারা প্রতিষ্ঠিত হয়েছিল। ত্রিপুরা বিশ্ববিদ্যালয়ের নতুন ক্যাম্পাস আগরতলার নগর কেন্দ্র থেকে ১০ কিলোমিটার দূরে সূর্যমণিনগরে অবস্থিত। কলেজ, আগরতলা রামকৃষ্ণ মহাবিদ্যালয়, কৈলাশহর ত্রিপুরা ইনস্টিটিউট অফ টেকনোলজি,নরসিংগড় মহিলা কলেজ, আগরতলা ত্রিপুরা মেডিকেল কলেজ, হাপানিয়া আগরতলা সরকারি.. কলেজ
তথ্যসূত্র
https://udd.tripura.gov.in/sites/default/files/book-final.pdf ত্রিপুরা বিশ্ববিদ্যালয় https://www.anandabazar.com/travel/holiday-trips/places-to-visit-in-tripura-dgtl-1.661197
২০১৭ মহিলা ক্রিকেট বিশ্বকাপের দলসমূহ
অস্ট্রেলিয়া
১৮ মে, ২০১৭ তারিখে অস্ট্রেলিয়া দলের সদস্যদের তালিকা প্রকাশ করা হয়:
ইংল্যান্ড
২২ মে, ২০১৭ তারিখে ইংল্যান্ড দলের সদস্যদের তালিকা প্রকাশ করা হয়।
নিউজিল্যান্ড
১৬ মে, ২০১৭ তারিখে নিউজিল্যান্ডের সদস্যদের তালিকা প্রকাশ করা হয়।
পাকিস্তান
২২ এপ্রিল, ২০১৭ তারিখে পাকিস্তান দলের সদস্যদের তালিকা প্রকাশ করা হয়।
দক্ষিণ আফ্রিকা
২৩ মে, ২০১৭ তারিখে দক্ষিণ আফ্রিকার দলের সদস্যদের তালিকা প্রকাশ করা হয়।
বড়শি
alt=|থাম্ব|গঠনপ্রকৃতিসহ মাছ ধরার বড়শি বড়শি হলো মাছ ধরার এক প্রকার সরাঞ্জম। এর অপর নাম মাছ ধরার ছীপ। যা মাছ বা মাছ জাতীয় প্রাণী ধরতে ফাঁদ হিসেবে ব্যবহার হয়। মানুষের হাতে এটি শতাব্দীরও বেশি সময় ধরে ব্যবহার হয়ে আসছে। মিঠা ও নোনা জলের মাছ ধরার জন্য এটি বেশি ব্যবহার হয়। ফোবস কর্তৃক  ২০০৫ সালে, মাছ ধরার শীর্ষ বিশ সরঞ্জামের মধ্যে বড়শিকে প্রধান সরাঞ্জাম হিসেবে নির্বাচিত করা হয়। বড়শি সাধারণত বাঁশের ছিপ বা লৌহ দণ্ডের সাথে সুতা বরা চিকনাকৃতির রশির সাথে সংযুক্ত থাকে যা ধরা মাছকে খুব সহজে ফাঁদের মধ্যে নিয়ে আসে। মাছ ধরার জন্যে বিশ্বে প্রচুর পরিমাণে বড়শি রয়েছে। বড়শির আকার, উদ্দেশ্য, এবং উপকরণ মাছ ধরার পদ্ধতির ওপর নির্ভরশীল। বড়শি দিয়ে সাধারণত সীমিত আকারে মাছ ধরার সম্ভব।  বড়শি বিভিন্ন ধরনের কৃত্রিম, প্রক্রিয়াজাত, মৃত বা জীবিত মৎস্যজাতীয় প্রাথী বীট ( বেত মাছ ধরার ) ধরার জন্য তৈরি করা হয়। মাছ শিকারের কৃত্রিম যন্ত্র হিসেবে এটি কাজ করে।
২০১৭ মহিলা ক্রিকেট বিশ্বকাপের দলসমূহ
শ্রীলঙ্কা
২৩ মে, ২০১৭ তারিখে শ্রীলঙ্কা দলের সদস্যদের তালিকা প্রকাশ করা হয়।
বড়শি
ইতিহাস
বড়শি বা অনুরূপ যন্ত্র মানুষের দ্বারা হাজার হাজার বছর আগে তৈরি করা হয়েছে। বিশ্বের সবচেয়ে প্রাচীন মাছ ধরার বড়শি (সমুদ্রের গোলাগুলির শেল থেকে তৈরি করা হয়েছিল) ওকিনাওয়া আইল্যান্ডের সাকিতারি গুহায় ২২,৩৮০ থেকে ২২,৭৭০ বছর আগে ডাবের সন্ধানে আবিষ্কৃত হয়েছিল। যা ২৩ হাজার থেকে ১৬ হাজার বছর আগে পূর্ব তিমুরের জেরিমাইয়ের গুহা থেকে উদ্ধারকৃত বড়শি আকৃতি পাখি ধরার ফাঁদের চেয়ে বড়
মেক্সিকোতে পশ্চিম উপকূলে সিড্রোস দ্বীপ থেকে প্রায় ১১,০০০ বি.পি. তারিখের আমেরিকাগুলির মধ্যে সবচেয়ে প্রাচীন মাছের হুক রিপোর্ট করা হয়েছে। এই মাছ হুক সমুদ্র শেল থেকে তৈরি করা হয়। শেলগুলি বিশ্বের বিভিন্ন অংশে পাওয়া মাছের হুকগুলির জন্য সাধারণ উপাদান সরবরাহ করে, যা প্রাগৈতিহাসিক শেল মাছের হুক নমুনার আকারগুলি মাঝে মাঝে তুলনা করা হয় যাতে তারা আমেরিকাগুলিতে লোকেদের অভিবাসন সম্পর্কে তথ্য সরবরাহ করে।
২০১৭ মহিলা ক্রিকেট বিশ্বকাপের দলসমূহ
ওয়েস্ট ইন্ডিজ
৯ মে, ২০১৭ তারিখে ওয়েস্ট ইন্ডিজ দলের সদস্যদের তালিকা প্রকাশ করা হয়।
বড়শি
ব্যবহার পদ্ধতি
বড়শি দিয়ে মাছ ধরার জন্যে প্রথমে প্রয়োজন ‘চার’। চার হলো মাছের খাবারকে- স্বাদ, গন্ধ ও বায়োকেমিক্যাল পদ্ধতিতে মিশ্রণ । কোন নির্দিষ্ট প্রজাতির মাছকে বা কিছু প্রজাতির মাছকে লক্ষ্য বড়শিতে যুক্ত খাবারের দিকে আকর্ষণ বড়শি ব্যবহারকারী এটি তৈরি করে। প্রতিটি চারেই মূলত এক বা একাধিক আকর্ষণীয় মাছের খাবার দিয়ে ব্যবহার করা হয়ে থাকে। এগুলো এমন পরিকল্পিতভাবে ব্যবহার করা হয় যাতে তা মাছকে টোপের কাছে নিয়ে আসে। আর চারকে লক্ষ্য করে বড়শি ফেলতে হয়।
ধরন
অসংখ্য ধরনের বড়শি রয়েছে। ম্যাক্রো স্তরের, বেট হুক, উড়ন্ত বড়শি, এবং টোপ বড়শি। এই বিস্তৃত শ্রেণীর মধ্যে বিভিন্ন মাছ ধরার প্রতিযোগিতায় ব্যবহার উপযোগী ডিজাইন করেও বড়শি তৈরি করা হয়। বড়শির ধরন ও প্রকৃতি অনুযায়ী উপকরণ, কেন্দ্রবিন্দু এবং  আকৃতির ভিন্নতা থাকে। কখনো কখনো মাছের আকৃতিতেও  এটি তৈরি করা হয়। প্রতিটি বড়শিতে আলাদা কিছু নির্দিষ্ট বৈশিষ্ট্য ও উদ্দেশ্যে বিদ্যামান থাকে।  উদাহরণস্বরূপ, একটি সূক্ষ্ম ও চিক উড়ন্ত বড়শি খুবই পাতলাভাবে তৈরি করা হয়। এক্ষেত্রে এর ওজনও গুরুত্বের সাথে বিবেচনা করা হয়। ধরন অনুযায়ী প্রতিটি বড়শির আলাদা ও গ্রহণযোগ্য পরিমাপ রয়েছৈ।  বড়শির  পরিসীমা  ৩২ (ছোটতম) থেকে ২০ তম (বৃহত্তম) পর্যন্ত হয়ে থাকে।
আকৃতি
বড়শির জন্যে কোন আন্তর্জাতিকভাবে স্বীকৃত আকৃতি নেই। তবে এর নির্মাতারা কাজের সাথে কিছুটা সঙ্গতি রেখে তৈরি করে। তবে বড়শি প্রস্তুতকারকরা নির্দিষ্ট পরিসীমার বা খাপের মধ্যে রেখে তৈরি করে তাই সর্বদা এটি নির্দিষ্ট মাপে তৈরি হয়। বড়শির মাপগুলি সাধারণত একটি সংখ্যা দ্বারা চিহ্নিত করা হয় যা সাইজ পরিসরের মধ্যবর্তী আকৃতির গুলো ১ নং ধরা হয়। ছোট হুকগুলি বড় বড় সংখ্যাগুলির দ্বারা উল্লেখ করা হয় (যেমন ১, ২, ৩.... )। বড় আকৃতির বড়শি ১ এর সাথে  শূন্য অনুসরণ করে (উদাহরণস্বরূপ ১/০ (একমাত্র),২/০, ৩/০ ...) তাদের আকার বৃদ্ধি পায়।
সুসমাচার প্রচারণা
সুসমাচার প্রচারণা (εὐαγγέλιον; evangelism) বলতে খ্রীষ্টধর্মে যীশুখ্রীষ্টের বাণী ও শিক্ষা ছড়িয়ের দেওয়ার উদ্দেশ্যে সুসমাচার প্রচার করাকে বোঝানো হয়। সুসমাচার প্রচারণায় বিশেষজ্ঞ খ্রীষ্টানদের সুসমাচার প্রচারক বলা হয়। নিজ সম্প্রদায়ের মধ্যে বা ময়দানে প্রচারাভিযাত্রী হিসেবে কর্মরত পাদ্রিদেরও সুসমাচার প্রচারক বলা হয়, যদিও কিছু খ্রীষ্টীয় ঐতিহ্যে তাদের মিশনারি ডাকা হয়। সুসমাচার প্রচারণাকে উৎসাহ প্রদানকারী খ্রীষ্টান দলগুলোকে প্রায়ই সুসমাচার প্রচারণাবাদী হিসেবে ডাকা হয়।
ব্যুৎপত্তি
সুসমাচার প্রচারণা শব্দটি কইনি গ্রীক শব্দ εὐαγγέλιον (প্রতিবর্ণীকরণে euangelion) থেকে লাতিনায়িত evangelium থেকে এসেছে যা চতুঃসুসমাচারের কানোনীয় শিরোনামে ব্যবহৃত হয়েছে। গ্রীক εὐαγγέλιον শব্দটির মূল অর্থ ছিল সুখবরের বিনিময়ে বাণীবাহককে প্রদত্ত উপহার (εὔ অর্থ "সু/ভালো", ἀγγέλλω অর্থ "আমি বাণী বহন করি") এবং পরবর্তীতে সুসংবাদ অর্থে ব্যবহৃত হয়েছিল।
মিতালি রায়
মিতালি রায় হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় ধূপগুড়ি বিধানসভা কেন্দ্রের বিধায়ক হিসেবে দায়িত্ব পালন করছেন।
গৌড় (দ্ব্যর্থতা নিরসন)
গৌড় বলতে বুঝাতে:
আ স্টাডি ইন কোরিওগ্রাফি ফর ক্যামেরা
অ্যা স্টাডি ইন কোরিওগ্রাফি ফর ক্যামেরা (A Study in Choreography for Camera) ১৯৪৫ সালের পরীক্ষামূলক নির্বাক স্বল্পদৈর্ঘ্য চলচ্চিত্র, যেটি পরিচালনা করেছেন মার্কিন পরিচালক মায়া ডেরেন। এটি ছিলো ডেরেনের তৃতীয় চলচ্চিত্র প্রকল্প, যেখানে তিনি সম্পূর্ণরূপে মঞ্চ এবং প্রকৃত-স্থানের সীমা থেকে মানব শরীর মুক্ত করার বিষয়ে দৃষ্টি উপলব্ধ করেছিলেন। ট্যালি ব্যাটি চলচ্চিত্র্রে একক অভিনয় করেন।
প্লুরা
প্লুরা হলো ফুসফুসের আবরণ। যা থলের ন্যায়। এবং ইহা পালমোনারি লিগামেন্ট এবং হাইলাম ব্যতীত সম্পূর্ণ ফুসফুস কে আবরণ করে। মানবদেহে প্লুরা গহ্বর বলতে দুটি প্লুরার (প্যারাইটাল ও ভিসেরাল) মধ্যবর্তী স্থানকে বুঝানো হয়।প্লুরা দ্বি-স্তর বিশিষ্ট সেরাস পর্দা যা ফুসফুস কে আবৃত করে রাখে।প্লুরা গহ্বরে স্বল্প পরিমাণে ফ্লুইড থাকে। এই ফ্লুইডকে সেরাস ফ্লুইড বলা হয়। প্যারাইটাল প্লুরা পাঁজরের সাথে সম্পর্কযুক্ত এবং অন্তঃস্থ বা ভিসেরাল প্লুরা ফুসফুসকে আচ্ছাদিত করে রাখে।ভিসেরাল প্লুরা সরাসরি ফুসফুসের সাথে লেগে থাকে তাই একে পালমোনারি প্লুরাও বলা হয়। প্যারাইটাল প্লুরাকে তার অবস্থান অনুযায়ী চারটি নামে নাম করণ করা হয়। প্যারাইটাল প্লুরার আর্টারিয়াল সাপ্লাই আসে অভ্যন্তরীন বক্ষীয় ধমনি, অন্তঃপর্শুকীয় ধমনি এবং মাসকুলো-ফ্রেনিক ধমনি থেকে। শিরার সমাপ্তি হয় এজাইগাস শিরা ও অভ্যন্তরীন বক্ষীয় শিরায়। প্যারাইটাল প্লুরায় তীব্র ব্যথা অনুভূত হলেও সংবেদী স্নায়ুর অভাবে ভিসেরাল প্লুরায় ব্যাথা অনুভূত হয় না।
গঠন
প্লুরা কাজ ফুসফুস কে সঙ্কোচন প্রসারন করা
আফ্রিকা দখলের লড়াই
thumb|right|350px|১৯১৪ সালে আফ্রিকায় ইউরোপের বিভিন্ন দেশের দখলকৃত এলাকাআফ্রিকা দখলের লড়াই (Scramble for Africa) ছিল ঊনবিংশ শতাব্দীর শেষের দিকে ৭টি ইউরোপীয় দেশের (যুক্তরাজ্য, ফ্রান্স, জার্মানি, বেলজিয়াম, স্পেন, পর্তুগাল, ইতালি) আফ্রিকা মহাদেশের বিভিন্ন অংশ উপনিবেশ আকারে করায়ত্ত করার প্রতিযোগিতা। ১৮৭০-এর দশকে এটি শুরু হয়, ১৮৮০ ও ১৮৯০-এর দশকে এটি চরমে পৌঁছে, এবং ২০শ শতকের শুরুর দশকে এর সমাপ্তি ঘটে। আফ্রিকার সাধারণ জনগণ এই উপনিবেশ স্থাপনের বিরুদ্ধে রুখে দাঁড়ালেও ইউরোপীয়দের আধুনিক অস্ত্রশস্ত্রের কাছে পরাজিত হয়।
১৯শ শতকের মাঝামাঝি সময়ে ইউরোপীয়রা কেবল আফ্রিকার অংশবিশেষের, বিশেষত উপকূলীয় এলাকায়, কর্তৃত্ব স্থাপন করতে পেরেছিল। ম্যালেরিয়া আর পীতজ্বরের প্রকোপে তারা আফ্রিকার গভীরে প্রবেশ করতে পারছিল না। ব্রিটেনের দখলে ছিল কৌশলগতভাবে গুরুত্বপূর্ণ দক্ষিণ আফ্রিকা অন্তরীপ। এছাড়া সিয়েরা লিয়োন ও আরও কিছু পশ্চিম আফ্রিকান এলাকা ব্রিটেনের দখলে ছিল। ফ্রান্স ১৮৩৪ সালে আলজেরিয়া দখল করে; এছাড়াও ফ্রান্স সেনেগাল নদীর তীরের বাণিজ্য নিয়ন্ত্রণ করত। পর্তুগাল অ্যাঙ্গোলা ও মোজাম্বিকের দখল নেয়। এসময় আফ্রিকার সবচেয়ে বড় অংশ দখলে রেখেছিল উসমানীয় সাম্রাজ্য। তিউনিসিয়া থেকে মিশর হয়ে লোহিত সাগরের পশ্চিম উপকূল পর্যন্ত এ সাম্রাজ্যের দখল ছিল।
এতকিছু সত্ত্বেও ১৮৭০-এর দশক পর্যন্ত আফ্রিকা মহাদেশের ৯০% স্থানীয় আফ্রিকানদেরই দখলে ছিল। সবচেয়ে বড় আফ্রিকান দেশগুলি ছিল মুসলিম রাষ্ট্র, যেমন মাহদীর সুদান, মানদিঙ্কার সামোরি তুরে, ঊর্ধ্ব নাইজার নদীর তীর ঘেঁষে তুকোলোর সাম্রাজ্য এবং মধ্য নাইজারের সোকোতো খিলাফত। পূর্ব আফ্রিকা ছিল দাস ও হাতির দাঁতের ব্যবসাকেন্দ্র, যেখানে জাঞ্জিবারের সোয়াহিলি-আরব সুলতান আফ্রিকান যুদ্ধনেতাদের সাথে লড়াইয়ে লিপ্ত ছিলেন। ব্রিটিশ নিয়ন্ত্রিত দক্ষিণ আফ্রিকার উত্তরে ছিল একাধিক আফ্রিকান রাষ্ট্র এবং ওলন্দাজ আফ্রিকানারদের দুটি প্রজাতন্ত্র।
লড়াই শুরু হবার প্রাক্বালে পশ্চিম ইউরোপ ে শিল্প বিপ্লবের প্রায় ১০০ বছর পূর্তি হয়ে গিয়েছিল। পশ্চিম ইউরোপ ছিল বিশ্বের সবচেয়ে শক্তিশালী ও প্রযুক্তিগতভাবে উন্নত অঞ্চল। আগ্নেয়াস্ত্র, পরিবহন ও যোগাযোগ-সংক্রান্ত প্রযুক্তি অবিশ্বাস্য দ্রুতগতিতে তখন এই এলাকায় উন্নতি লাভ করছিল। আর প্রতিটি ইউরোপীয় দেশে স্বদেশপ্রেম ছিল তুঙ্গে। চিকিৎসাবিজ্ঞানে উন্নতির কারণে ইউরোপীয়রা অনেকদিন ধরে রোগশোক ছাড়া ক্রান্তীয় অঞ্চলে বাস করতে পারছিল। শিল্প-উৎপাদন এত বেড়ে গিয়েছিল যে অতিরিক্ত উৎপাদিত পণ্যের জন্য কীভাবে ক্রেতা খুঁজে পাওয়া যাবে, তা নিয়ে ইউরোপীয়রা চিন্তায় পড়ে গিয়েছিল। ১৮৭০-এর দশকে অর্থনৈতিক মন্দা দেখা দেবার পর ইউরোপীয়রা বিশ্বের অণুন্নত, শিল্পবিহীন অঞ্চলগুলির দিকে নজর দেয়। এগুলিকে একাধারে ইউরোপীয় পণ্যের বাজার ও কাঁচামালের যোগানদার হিসেবে ব্যবহার করা ছিল তাদের উদ্দেশ্য। তার আগে বিখ্যাত স্কটিশ মিশনারি ডেভিড লিভিংস্টোন দাসপ্রথায় জর্জরিত আফ্রিকানদের "সভ্য" খ্রিস্টান বানানোর উদ্দেশ্যে আফ্রিকায় এসেছিলেন। ১৮৭৩ সালে আফ্রিকায় তার মৃত্যু আফ্রিকানদের "সভ্যকরণের" ব্যাপারে ইউরোপীয়দেরকে নতুন করে উৎসাহী করে। প্রতিদ্বন্দ্বী দেশগুলি আফ্রিকার বিভিন্ন এলাকা দখলে নিলে কীভাবে তাদের নিজেদের শক্তি খর্ব হবে, এ চিন্তায় ইউরোপের প্রতিটি দেশ আতঙ্কিত হয়ে পড়ে।
এই সবকিছুর ধারাবাহিকতায় ১৮৮০-র দশকের শুরুর দিকে ধীরে ধীরে আফ্রিকা দখলের লড়াই শুরু হয়। ১৮৮৪-১৮৮৫ সালের বার্লিন পশ্চিম আফ্রিকা সম্মেলনের পর পুরোদমে এর বিস্তার ঘটে। ২০শ শতকের শুরুর দশক পর্যন্ত সময় আফ্রিকান অধিবাসীদের বাধা দূর করতে পার হয়ে যায়। শেষ পর্যন্ত ১৯১২ সালের দিকে লাইবেরিয়া ও ইথিয়োপিয়া বাদে গোটা আফ্রিকা ইউরোপের বিভিন্ন দেশের দখলে আসে। এসময় ঔপনিবেশিক শাসন গোটা আফ্রিকা মহাদেশ জুড়ে সামাজিক, রাজনৈতিক ও অর্থনৈতিক পরিবর্তন আনে। আফ্রিকান উপনিবেশগুলি কেবল ১৯৫৫ ও ১৯৬৫ সালের মাঝামাঝি সময়ে এসে স্বাধীনতা লাভ করে। অনেকগুলি দেশ ১৯৮০ ও ১৯৯০-এর দশকে এসে পূর্ণ স্বায়ত্বশাসন অর্জন করে।
চিন্ময়ী শ্রীপদা
চিন্ময়ী শ্রীপদা একজন ভারতীয় নেপথ্য সঙ্গীতশিল্পী। তিনি মূলত দক্ষিণ ভারতীয় চলচ্চিত্র জগতে কাজ করেন। এছাড়া তিনি একজন কন্ঠাভিনেত্রী, টেলিভিশন উপস্থাপক এবং রেডিও জকি। তিনি ব্লু এলিফ্যান্ট নামে একটি অনুবাদ পরিষেবা সংস্থার প্রতিষ্ঠাতা ও প্রধান নির্বাহী কর্মকর্তা। তার জন্মনাম চিন্ময়ী (Chinmayi) হলেও তাকে প্রায়ই চিন্ময়ী (Chinmayee) ও ইন্দাই হাজা নামে সঙ্গীত পরিবেশন করতে দেখা যায়। তিনি জাতীয় পুরস্কার বিজয়ী চলচ্চিত্র কান্নাতিল মুত্তামিত্তালের সমালোচিত প্রশংসিত গান "ওরু দেইভম থান্থা পূভে" দিয়ে খ্যাতি অর্জন করেন। তিনি সর্বাধিক তিনবার শ্রেষ্ঠ তামিল নারী নেপথ্য সঙ্গীতশিল্পী বিভাগে ফিল্মফেয়ার পুরস্কার এবং তিনবার তামিলনাড়ু রাজ্য চলচ্চিত্র পুরস্কার অর্জন করেন।
প্রথম জীবন এবং পটভূমি
চিন্ময়ী ভারত সরকারের কাছ থেকে কর্ণাটক সংগীতের জন্য তরুণ প্রতিভা জন্য সিসিআরটি স্কলারশিপ পেয়েছিলেন। তিনি ২০০০ সালে অল ইন্ডিয়া রেডিও থেকে গজলের জন্য স্বর্ণপদক এবং ২০০২ সালে হিন্দুস্তানি ক্লাসিকাল সংগীতের জন্য রৌপ্য অর্জন করেছিলেন। তিনি চেন্নাইয়ের ম্যাক্স মুয়েলার ভবনে একটি ভাষা হিসাবে জার্মান ভাষা শিখেন এবং ওয়েব ডিজাইনে এনআইআইটি এবং এসএসআইয়ের কাছ থেকে সংসাপ্রত্র কোর্স সম্পন্ন করেন। স্কুলজীবনের সময় তিনি সিফ এবং স্টুডেন্ট কনসেপ্টস আরগ উভয়ের সাথেই চাকরি করতেন। চিন্ময়ী বর্তমানে মাদ্রাজ বিশ্ববিদ্যালয় থেকে মনোবিজ্ঞান স্নাতক ডিগ্রি অর্জন করেছেন। তিনি একটি বহুমুখী নৃত্যশিল্পী এবং বেশিরভাগ নাচের ওডিসি রূপ উপভোগ করেন। মাতৃভাষা তামিল ছাড়াও তিনি হিন্দি, ইংরেজি, মারাঠি, বাংলা, তেলুগু, মালয়ালম এবং জার্মান সাবলীলভাবে কথা বলতে পারেন।
চিন্ময়ী রাহুল রবীন্দ্রনকে বিয়ে করেছেন, ২০১৪ সালের ৫ মে।
নেপথ্য সঙ্গীত
তিনি সান টিভির গানে অংশ নিয়ে জয়ী হয়েছিলেন, সপ্তস্যাওরঙ্গাল, এরপরে তিনি গায়ক শ্রীনীবাস চলচ্চিত্রের সুরকার এ আর রহমানর সাথে পরিচয় করিয়ে দিয়েছিলেন। চিন্ময়ীর প্লেব্যাক গায়া কেরিয়ার শুরু হয়েছিল তাঁর কণনাথিল মুঠামিতল চলচ্চিত্রের জন্য রহমানের "ওরু ধীভম ঠাঁতা পুভে" অভিনয়ের মধ্য দিয়ে। কয়েক বছর ধরে তামিল, তেলুগু, টুলু ও মালায়ালাম চলচ্চিত্রের জন্য এককভাবে গাওয়ার পরে, তিনি মঙ্গল পাণ্ডে: দ্য রাইজিং "গানের সাথে" বলিউডে আত্মপ্রকাশ করেছিলেন। প্রায় এক বছর পরে, তিনি গুরু সিনেমায় "তেরে বিনা" এবং "মায়া" অভিনয় দিয়ে আরও স্বীকৃতি অর্জন করেছিলেন। ২০০৭ সালে, "বেদা বেদা" গানটি কন্নড় প্লেব্যাক গানে তার প্রথম উদ্যোগকে চিহ্নিত করেছে। এর পর থেকে তিনি "ওরু ধীভম থান্থা পুভে", "সাহানা", "বারায়ে ভারায়ো", "কিলিমঞ্জারো", "সারা সারা", "আসকু লাসকা" এবং "কথালে কথালে" এর মতো গানের জন্য সমালোচনা পেয়েছেন। তিনি ‘সাইরাত’ এর মতো সিনেমায় মারাঠি ভাষায়ও গান গেয়েছেন। এখনও অবধি চিন্ময়ীর আটটি ভিন্ন ভাষায় এক হাজারেরও বেশি গানের ক্রেডিট রয়েছে।
অন্যান্য কাজ
চিন্ময়ী ঘোষণা করেছিলেন যে তিনি ২ অক্টোবর জাই অফ গিভিং সপ্তাহে আইটিউনসে তামিল, মালায়ালাম ও তেলুগুতে একটি একক প্রকাশ করবেন এবং এর আয়কানটি দান, দাতব্য সংস্থা এবং প্রদানের ধারণা প্রচারের জন্য ১০০০ এফ.টি.আর.গ্রে যাবেন। ।
তিনি শেকার রাভজিয়ানির সাথে তামিল / তেলুগুতে অ্যালবামের নাম সীতাকোচিলুকা নামে একটি একক প্রবর্তন করার জন্য সহযোগিতা করেছিলেন, যার জন্য এটির আইনি ডাউনলোড মা নিকেতনে যাবে, যে বাড়িতে থানায় পরিত্যক্ত বা মেয়েদের যত্ন নেওয়া হয় না, একটি দাতব্য যা সুরকার শেখর সমর্থন করছেন।
ডাবিং জীবন
চিন্ময়ী তামিল ছবি সিলনু ওরু কাধাল ((২০০)) এর জন্য ভয়েস অভিনেতা হয়েছিলেন, অভিনেত্রী ভূমিক চাওলার জন্য ডাবিংয়ের কথা বলেছিলেন। সেই থেকে তিনি তামিলনাথ ভাটিয়া, সমিরা রেড্ডি, সামান্থা রুথ প্রভু এবং ত্রিশা কৃষ্ণন সহ তামিল ছবিতে বেশ কয়েকটি প্রধান অভিনেত্রীর জন্য ডাবিং করেছেন। ডাব তেলুগু ছবিতেও তিনি তার কণ্ঠ দিয়েছেন। তিনি সমালোচকদের দ্বারা প্রশংসিত কাল্পনিক চরিত্র জেসির জন্য ডাব করেছিলেন যিনি বিনশৈতন্দী ভারুয়াতে ত্রিশার চরিত্রে অভিনয় করেছিলেন। একই চরিত্রটি ফিল্মের তেলুগু সংস্করণ ইয়ে মায়া চেসাভে হাজির হয়েছিল এবং হিন্দি সংস্করণ এক দিওয়ানা থায় অ্যামি জ্যাকসনের চরিত্রে অভিনয় করার সময় সামান্থার চরিত্রে অভিনয় করেছিলেন। চিন্ময়ী তিনটি ছবিতেই এই চরিত্রটির জন্য ডাবিং করেছিলেন এবং ২০১০ সালে ইয়ে মায়া চেসাভের সেরা মহিলা ডাবিং শিল্পীর নন্দী পুরস্কার পেয়েছিলেন। চিন্ময় সামিরা রেড্ডির জন্য ভেটটাইয়ে ডাবিং করেছেন এবং সমস্ত তামিল মুভিতে ডাব করেছেন তিনি। তিনি তেলুগুতে ইগায় সামান্থা রুথ প্রভূ এবং ২০১২ সালে এর তামিল সংস্করণ নান ইয়ের জন্য ডাবিং করেছিলেন। চিন্ময়ী "রাভাশা", "অথেরিন্তিকী দারেদি", "রামায়া বাস্তব্যায়া", "এগা", "সিত্ম্ম ভাকিটোলো সিরিমলে চেতু", "২৪", ওহ শিশু এবং আরও অনেক তেলুগু সিনেমার মতো অনেক ছবিতে ডাব করেছেন।
রেডিও ও টেলিভিশন
২০০৬ সালের এপ্রিল থেকে ২০০৬ আগস্ট পর্যন্ত এয়ারটেল সুপার সিঙ্গারের প্রথম মৌসুমে উপস্থাপক হিসেবে কাজ করেছেন। এবং ২০০৭  সালের ফেব্রুয়ারি থেকে জুলাই ২০০৭  এয়ারটেল সুপার সিঙ্গার জুনিয়রের প্রথম মৌসুমে চিন্ময় টেলিভিশন উপস্থাপক হিসাবে কাজ করেছিলেন। ২০০৮ সালে তিনি হোস্ট হিসাবে ফিরে এসেছিলেন। এয়ারটেল সুপার সিঙ্গারের দ্বিতীয় মৌসুম, যদিও তিনি মৌসুম শেষ হওয়ার আগেই তার ভূমিকা বন্ধ করে দিয়েছিলেন, যেমনটি তিনি জানিয়েছেন যে শোটি প্রাথমিক চুক্তির মেয়াদ বাড়িয়েছে। এই সময়টিতে, তিনি চাঁইনিতে আহা এফএম 91.9 তে আহার কাপি ক্লুব নামে একটি প্রাতঃরাশে শোতে একটি রেডিও জকিও ছিলেন। পরে তিনি স্টার প্লাসের ছোট ওস্তাদকে তুলনা শুরু করেছিলেন, যা এক সাথে সংগীত প্রতিভা শোয়ের সাথে জুনে হোস্টিং শুরু করেছিল, সান টিভির সংগীত মহাযুদ্ধধামের অভিষেকের মরসুমে। ১৫ ই আগস্ট ২০১০, চিন্ময়ী ঘোষণা করেছিলেন যে সেদিনের ছোট উস্তাদ হোস্ট হিসাবে তার শেষ হবে, মাত্র আটটি পর্বের পরে শোটি ছেড়েছিল।
ব্যক্তিগত জীবন
২০১৩ সালের সেপ্টেম্বরে, টুইটারের মাধ্যমে চিন্ময়ের মা পদ্মহাসিনী প্রকাশ করেছেন যে চিন্ময়ী রাহুল রবীন্দ্রনের সাথে সম্পর্কে জড়িয়েছিলেন, তিনিও দক্ষিণ ভারতীয় অভিনেতা। চিন্ময়ী এবং রাহুল, সহকর্মী এবং যথাযথভাবে জুন ২০১৩ এর মধ্যে একে অপরের ডেটিং শুরু করেছিলেন। তারা ৫ মে ২০১৪ এ বিয়ে করেছিল।
শিল্পোদ্যোগ
চিন্ময়ী ব্লু এলিফ্যান্ট-এর একটি অনুবাদক পরিষেবা সংস্থা, যা তিনি ২০০৫ সালের আগস্টে প্রতিষ্ঠা করেছিলেন| তিনি ২০১০ সালে ব্ল্যাক এলিফ্যান্টের জন্য কুলুঙ্গি শিল্পে দক্ষতার জন্য মহিলা উদ্যোক্তা জন্য সার্ক চেম্বার থেকে একটি পুরস্কার পেয়েছিলেন। ২০১১ সালে, তিনি তামিলনাড়ু থেকে মর্যাদাপূর্ণ ফরটিউন / মার্কিন স্টেট ডিপার্টমেন্টের গ্লোবাল উইমেন মেন্টারিং পার্টনারশিপ প্রোগ্রামের জন্য নির্বাচিত প্রথম নারী উদ্যোক্তা হয়েছেন।
ডিস্কোগ্রাফি
<!--
মনোনয়ন
-->
মার্টিনা হিঙ্গিস
মার্টিনা হিঙ্গিস (জন্ম সেপ্টেম্বর ৩০, ১৯৮০) একজন অবসর গ্রহণকারী পেশাদার টেনিস খেলোয়াড় যিনি সর্বমোট ২০৯ সপ্তাহ বিশ্বের ১ নম্বর খেলোয়াড় হিসেবে অতিবাহিত করেছেন।
কাতিপারা জংশন
কাতিপারা জংশন ভারতের চেন্নাই শহরে নির্মিত একটি গুরুত্বপূর্ণ সড়ক জংশন৷ এটি গ্র্যান্ড সাদার্ন ট্রাঙ্ক রোড, ইনার রিং রোড, আন্না সালাই এবং মাউন্ট-পুন্তমল্লী সড়কের মিলনস্থল তথা আলান্দুরে অবস্থিত৷ কাতিপাড়া উড়ালপুর দক্ষিণ এশিয়ার বৃহত্তম ক্লোভারলিফ আকৃতির ইন্টারচেঞ্জ৷
নগর চতুর্ভূজ
নগর চতুর্ভূজ হল মেট্রোরেলের উদ্যোগ যার মাধ্যমে কাতিপারা ক্লোভেরলীফ লুপগুলির নিম্নবর্তী অংশে উন্নতির জন্য বেসরকারি বিনিয়োগ। ভবিষ্যতে এখানে একটি বাস টার্মিনাল থাকার সম্ভাবনা রয়েছে যেখানে চেন্নাই মহানগর পরিবহন কর্তৃপক্ষ এবং অন্যান্য বাস এখানে যাত্রী পরিবহন করতে পারবে। এছাড়াও থাকবে শিশু উদ্যান, ফুড কোর্ট, মুক্তমঞ্চ, ন্যায্য মূল্যের দোকান, দাপ্তরিক কাজের জন্য ফাঁকা স্থান, প্রক্ষালন কক্ষ, পার্কিং অঞ্চল, কিওস্ক, এটিএম এবং উদ্যান পালনের জন্য নির্দিষ্ট ক্ষেত্র। এখনো অবধি এই প্রকল্প ৫৪,৪০০ বর্গমিটার ক্ষেত্রফল জুড়ে বিস্তৃত হবে বলে ঠিক হয়েছে।
প্রকল্পের জন্য ভারতীয় ১৪০ মুদ্রার ব্যয় ভার বহন করবে চেন্নাই নগরোন্নয়ন কর্তৃপক্ষ। পরবর্তীকালে অতিরিক্ত নির্মাণ এবং রক্ষণাবেক্ষণের দায়িত্বে থাকবে চেন্নাই মেট্রো রেল কর্তৃপক্ষ।
অনন্ত দেব অধিকারী
অনন্ত দেব অধিকারী হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় ময়নাগুড়ি বিধানসভা কেন্দ্রের বিধায়ক হিসেবে দায়িত্ব পালন করছেন।
ক্যারিবীয় অঞ্চলের ইতিহাস
ক্যারিবীয়দের ইতিহাস ১৫ শতাব্দীর পর থেকে ইউরোপীয় শক্তির উপনিবেশিক সংগ্রামে এই অঞ্চলটি যে গুরুত্বপূর্ণ ভূমিকা পালন করেছিল তা প্রকাশ করে। ১৪৯২ সালে, ক্রিস্টোফার কলম্বাস ক্যারিবীয় অবতরণ করেছিলেন এবং স্পেনের হয়ে এই অঞ্চল দাবি করেছিলেন। পরের বছর, প্রথম স্পেনীয় বসতি স্থাপন করা হয়েছিল ক্যারিবীয় অঞ্চলে। যদিও ষোড়শ শতাব্দীর দিকে অ্যাজটেক সাম্রাজ্যের স্পেনীয় বিজয় এবং ইনকা সাম্রাজ্য স্পেনীয় অনুসন্ধান এবং বন্দোবস্তের জন্য মেক্সিকো এবং পেরুকে আরও আকাঙ্ক্ষিত স্থান করে তুলেছিল, ক্যারিবীয়রা কৌশলগতভাবে গুরুত্বপূর্ণ ছিল।
১৬২০ এবং ১৬৩০ এর দশক থেকে নন-হিস্পানিক বেসরকারী, ব্যবসায়ী এবং বসতি স্থাপনকারীরা স্পেন দ্বারা অবহেলিত ক্যারিবিয়ান দ্বীপগুলিতে স্থায়ী উপনিবেশ এবং বাণিজ্য পোস্ট স্থাপন করেছিল। উত্তর পশ্চিমের বাহামা থেকে দক্ষিণ পূর্বের টোবাগো পর্যন্ত এই ধরনের উপনিবেশ ছড়িয়ে পড়েছিল। তদ্ব্যতীত, এই সময়কালে ফরাসী এবং ইংরেজি বুকানিয়ানরা হর্পানোওলা (হাইতি এবং ডোমিনিকান প্রজাতন্ত্র) এর উত্তর ও পশ্চিম উপকূল তোরতুগা দ্বীপে এবং পরে জামাইকাতে বসতি স্থাপন করেছিল।
উনিশ শতকের শেষের দিকে স্প্যানিশ আমেরিকান যুদ্ধের পরে কিউবা, পুয়ের্তো রিকো, গুয়াম এবং ফিলিপাইন দ্বীপপুঞ্জগুলি নতুন বিশ্বের আর স্প্যানিশ সাম্রাজ্যের অংশ ছিল না। বিশ শতকে দ্বিতীয় বিশ্বযুদ্ধের সময় ক্যারিবিয়ান আবার গুরুত্বপূর্ণ ছিল, যুদ্ধের পরে ডিক্লোনাইজেশন তরঙ্গ এবং কমিউনিস্ট কিউবা এবং মার্কিন যুক্তরাষ্ট্রের মধ্যে উত্তেজনায়।  গণহত্যা, দাসত্ব, অভিবাসন এবং বিশ্ব শক্তির মধ্যে বিদ্বেষ ক্যারিবীয় ইতিহাসকে তার আকারের তুলনামূলকভাবে অপ্রাসঙ্গিক করে তুলেছে।
মোফাজ্জল হোসেন (বীর প্রতীক)
জন্ম ও শিক্ষাজীবন
মোফাজ্জল হোসেনের পৈতৃক বাড়ি ব্রাহ্মণবাড়িয়া জেলার নবীনগর উপজেলার বড়িকান্দি গ্রামে। তার বাবার নাম তোফাজ্জল হোসেন এবং মায়ের নাম জোবেদা বেগম। তার স্ত্রীর নাম কোহিনুর বেগম। তাঁদের এক মেয়ে ও এক ছেলে।
কর্মজীবন
মোফাজ্জল হোসেন পাকিস্তান নৌবাহিনীতে চাকরি করতেন। ১৯৭১ সালের জানুয়ারি মাস থেকে ছুটিতে ছিলেন তিনি। মুক্তিযুদ্ধ শুরু হলে ঝাঁপিয়ে পড়েন যুদ্ধে। ভারতে যাওয়ার কিছুদিন পর তিনি মুক্তিবাহিনীর নৌ-দলে অন্তর্ভুক্ত হন এবং যুদ্ধ করেন। স্বাধীনতার পর তিনি বাংলাদেশ নৌবাহিনীতে কর্মরত ছিলেন। ১৯৮৭ সালে অবসর নেন।
মুক্তিযুদ্ধে ভূমিকা
ভারতের হরিণা থেকে ১৯৭১ সালের ৮ আগস্ট মোফাজ্জল হোসেনসহ এক দল নৌ-মুক্তিযোদ্ধা রওনা হন চট্টগ্রামের উদ্দেশে। বিভিন্ন সময়ে গেরিলা মুক্তিযোদ্ধাদের অতর্কিত হামলায় চট্টগ্রাম শহরে অবস্থানরত পাকিস্তান সেনাবাহিনী তখন দিশেহারা। গুপ্ত হামলা ঠেকাতে পাকিস্তানিরা শহরের ভেতরে ও বাইরে বিভিন্ন সড়কে তল্লাশিকেন্দ্র বসায়। সেনারা রাস্তায় চলাচলরত বাঙালির যাঁকেই সন্দেহ হয়, তাকে আটকিয়ে তল্লাশি করে। এমন অবস্থায় মোফাজ্জল হোসেনসহ নৌ-মুক্তিযোদ্ধারা ১১ আগস্ট চট্টগ্রাম শহরের কাছে নির্দিষ্ট স্থানে পৌঁছেন। সমুদ্রবন্দরে দুঃসাহসী এক অপারেশন করতে তারা আসেন। ১৩ আগস্ট রেডিওর আকাশবাণী কেন্দ্রে পরিবেশিত হয় ‘আমি তোমায় শুনিয়েছিলাম যত গান’ শীর্ষক গান। এ গান শোনার পর দলনেতার নির্দেশে মুক্তিযোদ্ধারা সবাই প্রস্তুত হন। পরদিন কর্নফুলী নদীর তীরে পৌঁছান মুক্তিযোদ্ধারা। পরবর্তীতে নৌ-মুক্তিযোদ্ধাদের দলনেতা অপেক্ষায় থাকেন আকাশবাণী বেতারকেন্দ্রে আরেকটি গান শোনার জন্য। সেদিনই গানটি বাজার কথা থাকলেও গানটি সেদিন বাজেনি। পরবর্তীতে ‘আমার পুতুল আজকে যাবে শ্বশুরবাড়ি’ শীর্ষক গানটি বাজে ১৫ আগস্ট। অবশেষে দলনেতা মোফাজ্জল হোসেন সিদ্ধান্ত নেন এবং সহযোদ্ধাদের জানান ওই রাতেই হবে অপারেশন। এরপর ১৫ আগস্ট সন্ধ্যায় যখন অন্ধকার নেমে আসে নৌ-মুক্তিযোদ্ধাদের গোপন শিবিরে দ্রুত প্রস্তুত হন অপারেশনের জন্য। গাঢ় অন্ধকারে মোফাজ্জল হোসেনসহ মুক্তিযোদ্ধারা বিভক্ত হয়ে রওনা হন। গভীর রাতে কর্ণফুলী নদীর পানিতে নেমে সাঁতার কেটে দ্রুত এগিয়ে যান লক্ষ্যের দিকে। জাহাজসহ নানা জলযানে মাইন লাগিয়ে আবার ফিরে আসেন তীরে। গভীর রাতে কানফাটা আওয়াজে কেঁপে ওঠে গোটা নগর। একের পর এক বিস্ফোরণ হয়। বন্দরে থাকা পাকিস্তানিরা ছোটাছুটি শুরু করে। তখনও তারা জানে না কী ঘটেছে। মুক্তিযুদ্ধকালে মুক্তিবাহিনীর নৌ-মুক্তিযোদ্ধারা কেন্দ্রীয় পরিকল্পনার অংশ হিসেবে ১৫ আগস্ট চট্টগ্রাম ছাড়াও খুলনাসহ আরও কয়েকটি নৌবন্দরে একযোগে কয়েকটি সফল অপারেশন পরিচালনা করেন। এতে পাকিস্তান সরকারের ভিত কেঁপে ওঠে। এ অপারেশনের সাংকেতিক নাম ছিল ‘অপারেশন জ্যাকপট’।
সমকোণ
জ্যামিতি এবং ত্রিকোণমিতিতে, সমকোণ বলতে ৯০° বা \pi⁄২ রেডিয়ান মাপবিশিষ্ট কোণকে বোঝায়। যদি একটি রশ্মির পাদবিন্দু একটি সরলরেখার উপর অবস্থান করে, এবং সন্নিহিত কোণ দুইটি সমান হয়, তবে তারা সমকোণ।
এর সাথে সম্পর্কযুক্ত এবং গুরুত্বপূর্ণ বিষয় হলো লম্ব রেখা, মানে রেখাগুলি যা তাদের ছেদ বিন্দুতে সমকোণ গঠন করে এবং অর্থোগোনালিটি, যা সমকোণ গঠনের বৈশিষ্ট্য, সাধারণত ভেক্টর রাশিতে প্রয়োগ করা হয়। একটি ত্রিভুজে একটি সমকোণের উপস্থিতি হল সমকোণী ত্রিভুজগুলির জন্য সংজ্ঞায়িত ফ্যাক্টর, ত্রিকোণমিতির জন্য সমকোণ ভিত্তিস্বরূপ।
ব্যুৎপত্তি
সমকোণে সম শব্দটি সম্ভবত ল্যাটিন বিশেষণ রেক্টাস থেকে এসেছে।  যার অর্থ 'খাড়া, সোজা, খাড়া, লম্ব' বোঝায়। এটির গ্রীক সমতুল্য শব্দ অর্থোস  যার অর্থ 'সোজা অথবা লম্ব'।
প্রাথমিক জ্যামিতিতে
একটি আয়তক্ষেত্র হল চারটি সমকোণ বিশিষ্ট একটি চতুর্ভুজ। একটি বর্গক্ষেত্রে সমান দৈর্ঘ্যের বাহু ছাড়াও চারটি সমকোণ রয়েছে।
পিথাগোরাসের উপপাদ্যটির মাধ্যমে কোন ত্রিভুজ একটি সমকোণী ত্রিভুজ হবে তা নির্ধারণ করা যায়।
প্রতীক
ইউনিকোডে, সমকোণের প্রতীক হলো <templatestyles src="Mono/styles.css" />। অনুরূপ আকৃতির চিহ্নের সাথে বিভ্রান্ত হওয়া উচিত নয়:. সম্পর্কিত প্রতীকগুলো হলো, , এবং ।
ডায়াগ্রামে, একটি কোণ আছে যা একটি সমকোণ। এটির সাথে একটি ছোট সমকোণ যোগ করে প্রকাশ করা হয় যা ডায়াগ্রামের কোণের সাথে একটি বর্গক্ষেত্র তৈরি করে, যেমনটি ডানদিকের সমকোণী ত্রিভুজের চিত্রে দেখা যাচ্ছে (ব্রিটিশ ইংরেজিতে, একটি সমকোণ ত্রিভুজ)। এটি মাপা কোণের প্রতীক, একটি বিন্দু সহ একটি চাপ, জার্মান-ভাষী দেশ এবং পোল্যান্ড সহ কিছু ইউরোপীয় দেশে সমকোণের এই বিকল্প প্রতীক হিসাবে ব্যবহৃত হয়।
ইউক্লিড
সমকোণ ইউক্লিড এর এলিমেন্টস গ্রন্থের মৌলিক বিষয়। ১নং খণ্ডের ১০নং সংজ্ঞায় সমকোণের সংজ্ঞা দেওয়া হয়েছে। যেখানে সমান্তরাল রেখারও সংজ্ঞা দেওয়া হয়েছে। ১০নং সংজ্ঞায় কোন পরিমাপের একক ব্যবহার করা হয় নি। বরং সমকোণের প্রকৃত সংজ্ঞা দেওয়া হয়েছে। দুইটি সরলরেখা একে অপরকে ছেদ করলে সন্নিহিত কোণ দুইটি পরস্পর সমান হলে, তারা উভয়েই সমকোণ। যে সরলরেখাগুলো সমকোণ গঠন করে সেই দুটি রেখাকে পরস্পরের লম্ব বলে। ১১ এবং ১২নং সংজ্ঞায় সূক্ষ্মকোণ (সমকোণ হতে ছোট) এবং স্থুলকোণকে (সমকোণ হতে বড়) সংজ্ঞায়িত করতে ইউক্লিড সমকোণ ব্যবহার করেছেন। দুইটি কোণের সমষ্টি এক সমকোণ হলে, তারা পরস্পর পূরক কোণ।
১নং খণ্ডের ৪নং প্রতিজ্ঞায় বলা হয়েছে, প্রতিটি সমকোণ সমান। যার ফলে ইউক্লিড সমকোণকে কোণ মাপার একক হিসেবে ব্যবহার করেছেন। ইউক্লিডের সমালোচক প্রোক্লাস পূর্ববর্তী প্রতিজ্ঞাগুলি ব্যবহার করে এই অনুমানটির একটি প্রমাণ দিয়েছেন, তবে এটি যুক্তি দেওয়া যেতে পারে যে এই প্রমাণটি কিছু গোপন অনুমান ব্যবহার করে করা হয়েছিল। সাচেরি একটি প্রমাণও দিয়েছেন তবে আরও স্পষ্ট ধারণা ব্যবহার করেছেন। হিলবার্টের জ্যামিতির স্বতঃসিদ্ধকরণে এই বিবৃতিটি একটি উপপাদ্য হিসাবে দেওয়া হয়েছে, তবে শুধুমাত্র অনেক ভিত্তির পরে। কেউ যুক্তি দিতে পারে যে, এমনকি যদি পূর্ববর্তীগুলি থেকে ৪নং প্রতিজ্ঞা প্রমাণ করা যায়, ইউক্লিড যে ক্রমে তার উপাদানটি উপস্থাপন করেছেন তাতে এটি অন্তর্ভুক্ত করা আবশ্যক কারণ এটি ৫নং প্রতিজ্ঞা ব্যতীত, যা পরিমাপের একক হিসাবে সমকোণ ব্যবহার করে।
অন্যান্য এককে রূপান্তর
সমকোণকে বিভিন্ন এককে প্রকাশ করা যায়:
৩-৪-৫ নিয়ম
ইতিহাস হতে জানা যায়, ছুতার এবং রাজমিস্ত্রিরা একটি ত্রিভুজ সমকোণী কি না তা জানার উপায় জানতেন। বহুল ব্যবহৃত পিথাগোরাস ত্রয়ী (৩, ৪, ৫) এর উপর ভিত্তি করেই এটি রচিত এবং এটিকে ৩-৪-৫ নিয়ম বলা হয়। যে কোণটিকে মাপা হবে, সে কোণটির এক দিকে ৩ একক এবং অপর দিকে ৪ একক লাইন টানতে হবে এবং অতিভুজটি যদি ৫ একক হয় তবে এটি একটি সমকোণ। এই নিয়মের জ্যামিতিক ব্যাখ্যা হলো পিথাগোরাসের উপপাদ্য।
থেলসের উপপাদ্য
থেলসের উপপাদ্য অনুসারে অর্ধবৃত্তে অন্তর্লিখিত কোণ সমকোণ।
অন্যভাবে বলতে গেলে অর্ধবৃত্তস্থ কোণ এক সমকোণ।
গ্নাম-ছোস-মি-'গ্যুর-র্দো-র্জে
গ্নাম-ছোস-মি-'গ্যুর-র্দো-র্জে (১৬৪৫-১৬৬৭) তিব্বতের র্ন্যিং-মা ধর্মসম্প্রদায়ের একজন গ্তের-স্তোন ছিলেন।
সংক্ষিপ্ত জীবনী
গ্নাম-ছোস-মি-'গ্যুর-র্দো-র্জে ১৬৪৫ খ্রিষ্টাব্দে তিব্বতের খাম্স অঞ্চলে ঙ্গোম নামক স্থানে জন্মগ্রহণ করেন। তার পিতার নাম ছিল ম্গোন-পো-ত্শে-ব্র্তান । কৈশোরাবস্থায় তার পরিবারের সমস্ত সম্পত্তি কেড়ে নেওয়া হয় ও তারা খুব দুরবস্থার সম্মুখীন হন। সেই সময় তিনি কার্মা-ছাগ্স-মেদ  নামক ব্কা'-ব্র্গ্যুদ ধর্মসম্প্রদায়ের এক বিখ্যাত পন্ডিতের সান্নিধ্যে এসে তার নিকট হতে শিক্ষালাভ করেন। পরবর্তীকালে তিনি বেশ কিছু লুক্কায়িত গ্রন্থ ও মূর্তি আবিষ্কার করেন। তার উল্লেখযোগ্য শিষ্য ছিলেন পে-মা-রিগ-'দ্জিন।
উত্তর আমেরিকার ভাষা
থাম্ব|উত্তর আমেরিকা এর ভাষা সবুজ- স্প্যানিশ ভাষা কমলা- পর্তুগিজ ভাষা নীল - ফরাসি ভাষা লাল - ইংরেজি ভাষা হলুদ - ডাচ ভাষা উত্তর আমেরিকার স্থানীয় জনগোষ্ঠীর মধ্যে এস্কিমো ও আলেউটেরা আমেরিকার আদিবাসী নয়। এদের ভাষাগুলি এস্কিমো-আলেউট ভাষাপরিবারের অন্তর্ভুক্ত। এই পরিবারটি এস্কিমো ও আলেউট এই দুই শাখায় বিভক্ত। এস্কিমো ভাষাপরিবারটি অনেকগুলি ভিন্ন ভিন্ন এস্কিমো ভাষা নিয়ে গঠিত। এই এস্কিমো ভাষাগুলি সাইবেরিয়ার পূর্ব প্রান্ত থেকে শুরু হয়ে আলাস্কা ও উত্তর কানাডার মধ্য দিয়ে প্রসারিত হয়ে পূর্বে গ্রিনল্যান্ড পর্যন্ত বিস্তৃত। গ্রিনল্যান্ডে প্রচলিত এস্কিমো ভাষাটি গ্রিনল্যান্ডীয় ভাষা নামে পরিচিত এবং এটি সেখানকার সরকারি ভাষা।
আলাস্কাকে কেন্দ্র করে আথাপাস্কান-এয়াক ভাষাপরিবারটি অবস্থিত। এগুলি আথাপাস্কান শাখার একাধিক ভাষা এবং এয়াক নামের একক সদস্যবিশিষ্ট শাখা নিয়ে গঠিত। বেশির ভাগ আথাপাস্কান ভাষা আলাস্কা ও উত্তর-পশ্চিম কানাডাতে প্রচলিত। তবে সবচেয়ে বেশি সংখ্যক বক্তাবিশিষ্ট আথাপাস্কান ভাষা নাভাহো ভাষাটি মার্কিন যুক্তরাষ্ট্রের অ্যারিজোনা অঙ্গরাজ্য ও তার আশেপাশের এলাকাতে প্রচলিত। নাভাহো ভাষাতে লক্ষাধিক লোক কথা বলেন।
উত্তর আমেরিকার অন্যান্য প্রধান ভাষাপরিবারের মধ্যে আছে ইরোকুওইয়ান, সিউওয়ান এবং আলগোংকিয়ান ভাষাপরিবার। ইরোকুওইয়ান ভাষাপরিবারটি ওন্টারিও ও ইরি হ্রদের আশেপাশের এলাকায় অবস্থিত। সিউওয়ান ভাষাগুলি বৃহৎ সমভূমি অঞ্চলে, আর আলগোংকিয়ান ভাষাগুলি উত্তর-পূর্ব মার্কিন যুক্তরাষ্ট্র এবং পূর্ব ও মধ্য কানাডাতে প্রচলিত।
আরেকটি গুরুত্বপূর্ণ ভাষা-পরিবার উটো-আজটেকান ভাষাপরিবারের ভাষাগুলি দক্ষিণ-পশ্চিম মার্কিন যুক্তরাষ্ট্র এবং মধ্য আমেরিকাতে প্রচলিত। এই পরিবারটির আজটেক শাখাটির প্রধান ভাষা হল নাউয়াতল ভাষা, যাতে প্রায় ১০ লক্ষ লোক কথা বলেন। নাউয়াতল ভাষার আদি রূপটি মধ্য মেক্সিকোর আজটেক সভ্যতার ভাষা ছিল। নাউয়াতল ভাষার দক্ষিণে সম্পূর্ণত মধ্য আমেরিকা অঞ্চলে মায়া ভাষাপরিবারের ভাষাগুলি প্রচলিত। এগুলি প্রাচীন সমৃদ্ধ মায়া সভ্যতার ঐতিহ্য বহন করে চলেছে। কেকচি, মাম, ইউকাতেক, কিচে, কাকচিকেল, ইত্যাদি মায়াবভাষার প্রতিটিতেই বহু লক্ষ মানুষ কথা বলে। এগুলি মূলত দক্ষিণ মেক্সিকো এবং গুয়াতেমালাতে প্রচলিত।
ক্যারিবীয় সাগরের দ্বীপগুলিতে মূলত ইউরোপীয় ঔপনিবেশিকদের ভাষার উপর ভিত্তি করে গড়ে ওঠা বিভিন্ন ক্রেওল ভাষা প্রচলিত।
অভিবাসী ভাষা
উত্তর আমেরিকার সবচেয়ে বেশি প্রচলিত তিনটি ভাষা হল ইংরেজি, স্পেনীয় ও ফরাসি ভাষা। এগুলি আমেরিকা মহাদশ আবিষ্কারের সময় ইংল্যান্ড, স্পেন ও ফ্রান্স---এই তিনটি প্রধান ইউরোপীয় শক্তির ভাষা ছিল। ইংরেজি ভাষা কানাডা, মার্কিন যুক্তরাষ্ট্র, বার্মুডা ও কেম্যান দ্বীপপুঞ্জের প্রধান ভাষা। এছাড়া এটি আঙ্গিয়া, অ্যান্টিগুয়া ও বার্বুডা, বাহামা দ্বীপপুঞ্জ, বেলিজ, গ্রেনাডা, জামাইকা, মন্টসেরাট, সেন্ট কিটস ও নেভিস, সেন্ট ভিনসেন্ট ও গ্রেনাডাইন দ্বীপপুঞ্জ, ত্রিনিদাদ ও টোবাগো, ভার্জিন দ্বীপপুঞ্জ, ইত্যাদিতে ইংরেজি-ভিত্তিক ক্রেওল ভাষার পাশাপাশি প্রচলিত। ইংরেজি ডোমিনিকা ও সেন্ট লুসিয়ার সরকারি ভাষা।
স্পেনীয় ভাষা মেক্সিকো ও সমগ্র মধ্য আমেরিকার (বেলিজ বাদে) প্রধান ভাষা। এছাড়া ক্যারিবীয় সাগরে কিউবা, ডোমিনিকান প্রজাতন্ত্র, এবং পুয়ের্তো রিকোতে স্পেনীয় প্রচলিত। মার্কিন যুক্তরাষ্ট্রে স্পেনীয় ভাষা ব্যাপকভাবে প্রচলিত।
ফরাসি কানাডার কেবেক প্রদেশ এবং ফ্রান্সের সামুদ্রিক প্রশাসনিক অঞ্চল সাঁ পিয়ের ও মিকলোঁ-তে প্রচলিত প্রধান ভাষা। এছাড়া এটি নিউফাউন্ডল্যান্ড, নিউ ব্রান্সউইক, মেইন, নিউ হ্যাম্পশায়ার, এবং লুইজিয়ানাতে প্রচলিত। ক্যারিবীয় সাগরে ফরাসি-ভিত্তিক ক্রোলগুলির পাশাপাশি এটি গুয়াদলুপ, হাইতি, মার্তিনিক, সাঁ বার্তেলমি, এবং সাঁ মার্‌তাঁ দ্বীপগুলিতে প্রচলিত।
উত্তর আমেরিকার অন্যান্য অভিবাসী ভাষাগুলির মধ্যে গ্রিনল্যান্ডে ডেনীয় ভাষা এবং আরুবা ও ওলন্দাজ অ্যান্টিল দ্বীপপুঞ্জ-তে প্রচলিত ওলন্দাজ ভাষা উল্লেখযোগ্য।
গৌড় রাজ্য
গৌড় রাজ্য ধ্রুপদী যুগে ভারতীয় উপমহাদেশের একটি রাজ্য ছিল, যার উৎপত্তি খ্রিস্টপূর্ব ৪র্থ শতাব্দীতে বা সম্ভবত তার আগে। বঙ্গ অঞ্চলে (আধুনিক পশ্চিমবঙ্গ ও বাংলাদেশ) হয়েছিল।
অবস্থান ও বিস্তৃতি
গৌড় রাজ্য বাংলার ইতিহাসে বাঙালীদের দ্বারা প্রতিষ্ঠিত প্রথম স্বাধীন রাজ্য ছিল যার প্রতিষ্ঠাতা ছিলেন রাজা শশাঙ্ক। তিনি ৭ম শতাব্দী পর্যন্ত রাজত্ব করেছিলেন; তবে কিছু ঐতিহাসিকের মতে তিনি ৫৯০ হতে ৬২৫ খ্রিষ্টাব্দ পর্যন্তই রাজত্ব করেছিলেন। গৌড় রাজ্যের রাজধানী, বর্তমান মুর্শিদাবাদ জেলার সদরশহর বহরমপুর থেকে  দক্ষিণ-পশ্চিমে কর্ণসুবর্ণ নামক স্থানে ছিল।
চৈনিক পরিব্রাজক, হিউয়েন সাং রাজা শশাঙ্ক শাসিত উড়িষ্যার একটি এলাকা থেকে কর্ণসুবর্ণ পর্যন্ত ভ্রমণ করেছিলেন। পুণ্ড্রবর্ধনও যে গৌড়ের অংশ ছিল এটা নির্দিষ্ট কোন প্রাচীন নথিতে উল্লেখ নেই।
প্রমাণ অনুযায়ী গৌড় রাজ্যের সাথে রাঢ় অঞ্চলের বিবাদ ছিল। যদিও কৃষ্ণ মিশ্রের (একাদশ অথবা দ্বাদশ শতাব্দী) "প্রবোধ-চন্দ্রোদয়"-এ উল্লেখ, আছে যে (বর্তমান) হুগলি এবং হাওড়া জেলার রাঢ় (বা রাঢ়পুরি) ও ভূরিষরেষঠিকা গৌড় রাষ্ট্রের অন্তর্ভুক্ত ছিল, কিন্তু  যাদব রাজা প্রথম জাইতুগির শিলালেখে উল্লেখিত যে রাঢ় গৌড় রাজ্য থেকা আলাদা।
ত্রয়োদশ ও চতুর্দশ শতাব্দীর জৈন লেখকদের বিভিন্ন পাণ্ডুলিপি অনুযায়ী গৌড় বর্তমান মালদা জেলার লক্ষণাবতীর সাথে একীভূত।
শশাঙ্কের মৃত্যুর পর ক্ষমতায় বসেন তার পুত্র মানব, যিনি ৮ মাস পর্যন্ত গৌড়ের শাসনকার্য চালান। তার কিছুকাল পরই গৌড়, সম্রাট হর্ষবর্ধণ এবং কামরূপের রাজা ভাস্কর বর্মণ কর্তৃক দুভাগে বিভক্ত হয়ে যায়। এমনকি তারা কর্ণসুবর্ণ পর্যন্ত দখল করে নেয়।
পাল রাজারা নিজেদের বঙ্গেশ্বর (বঙ্গের পালন কর্তা) ও গৌড়েশ্বর (গৌড়ের পালন কর্তা) বলে উল্লেখ করতেন। একইভাবে সেন রাজারাও তাদের গৌড়েশ্বর হিসেবে পরিচয় দিতেন। এভাবে গৌড় এবং বঙ্গ (vanga) নামদুটি একই অর্থে অর্থাৎ একসাথে সারা বাংলার জন্য প্রচলিত হতে থাকে।
আইজল
আইজল ভারতের মিজোরাম রাজ্যের আইজল জেলার একটি শহর। এটি ভারতের মিজোরাম রাজ্যের রাজধানী।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১০১৮ মিটার (৩৩৩৯ ফুট)। আইজলের উত্তর-পূর্বে মণিপুর।
জনসংখ্যার উপাত্ত
ভারতের ২০১১ সালের আদমশুমারি অনুসারে আইজল শহরের জনসংখ্যা হল ২৯৩,৪১৬ জন। এর মধ্যে পুরুষ ৪৮.৭৫%, এবং নারী ৫১.২৫%।
এখানে সাক্ষরতার হার ৯৮.৩৬%, । পুরুষদের মধ্যে সাক্ষরতার হার ৯৮.৫২%, এবং নারীদের মধ্যে এই হার ৯৮.২১%। সারা ভারতের সাক্ষরতার হার ৭৯.৫%, তার চাইতে আইজল এর সাক্ষরতার হার বেশি। এই শহরের জনসংখ্যার ১২.২৭% হল ৬ বছর বা তার কম বয়সী।
শহরের ৯২ শতাংশ লোকই খ্রিস্টান ধর্মাবলম্বি। তাই সবখানে রয়েছে গীর্জা। আইজলকে গীর্জার শহরও বলা হয়। এর সংখ্যা প্রায় শতাধিক।
খেলাধুলা
ফুটবল এখানে সবচেয়ে জনপ্রিয় খেলা। ২০,০০০ আসন-বিশিষ্ট রাজীব গান্ধী স্টেডিয়াম এখানকার প্রধান মাঠ। আইজল এফসি আই-লিগ-এ শহরের প্রতিনিধিত্ত্ব করে।
পরিবহণ
মূল শহর থেকে ৩০ কিলোমিটার দূরে বিমান বন্দর। আগরতলা-আইজল এবং কলকাতা-আইজল নিয়মিত ফ্লাইট রয়েছে।
নিতম্বাস্থি
নিতম্বাস্থি (ইনোমিনেট অস্থি, পেলভিক অস্থি ) একটি বড় সমতল অস্থি,যা দেহের কেন্দ্রে থাকে এবং উপর ও নিচের দিকে প্রসারিত।এটি তিনটি অংশ নিয়ে গঠিতঃ ইলিয়াম, ইশ্চিয়াম ও পিউবিস।
দুটি নিতম্বাস্থি পিউবিক সিমফাইসিসে মিলিত হয় এবং স্যাক্রাম ও কক্কিক্স নিয়ে পেলভিস বা শ্রোণী অস্থিচক্র গঠন করে। নিতম্বাস্থি দেহের নিম্নাংশের সাথে অক্ষীয় কঙ্কালের সংযোগ করে। প্রতিটি নিতম্বাস্থি ফিমার এর সাথে বল ও কোটর সন্ধি (ball and socket joint) এর মাধ্যমে যুক্ত হয়ে নিতম্ব সন্ধি গঠন করে।
গঠন
নিতম্বাস্থি তিনটি অংশ নিয়ে গঠিত। যথাক্রমে ইলিয়াম, ইশ্চিয়াম ও পিউবিস। জন্মের সময় এই তিনটি অংশ আলাদা তরুণাস্থি দ্বারা থাকলেও ২৫ বছরের পরে তা পরিপূর্ণভাবে যুক্ত হয়।
দুটি নিতম্বাস্থি পিউবিক সিমফাইসিসে মিলিত হয় এবং স্যাক্রাম ও কক্কিক্স নিয়ে পেলভিস বা শ্রোণী অস্থিচক্র গঠন করে।
ইলিয়াম
ইলিয়াম নিতম্বাস্থির সবচেয়ে উপরের অস্থি। এটি অ্যাসিটাবুলামের দুই পঞ্চমাংশ গঠন করে। একে দুই ভাগে ভাগ করা যায়,দেহ এবং ডানা।এদের একটি বক্র রেখা দ্বারা দুই ভাগে ভাগ করা যায়।
দক্ষিণ আমেরিকার ভাষা
কারিব, আরাওয়াক ও টুপি দক্ষিণ আমেরিকার তিনটি প্রধান ভাষাপরিবার। কারিব ভাষাগুলি আমাজন নদীর উত্তরের অঞ্চলটির মূলত পূর্ব অংশে প্রচলিত। আরাওয়াক ভাষাগুলি আমাজনের উত্তর-পশ্চিমে ও দক্ষিণে প্রচলিত; এগুলি এককালে ক্যারিবীয় দ্বীপপুঞ্জেও প্রচলিত ছিল। টুপি পরিবারের ভাষাগুলি আমাজন নদীর দক্ষিণে অবস্থিত ব্রাজিলীয় এলাকাগুলিতে এবং প্যারাগুয়েতে প্রচলিত। গুয়ারানি নামের একটি টুপি ভাষাকে প্যারাগুয়ের জাতীয় ভাষা হিসেবে গ্রহণ করা হয়েছে।
দক্ষিণ আমেরিকার সবচেয়ে বেশি সংখ্যক বক্তাবিশিষ্ট স্থানীয় ভাষাটি হল কেচুয়া ভাষা। এটির বংশগতি নির্ণয় করা যায়নি। পার্শ্ববর্তী আইমারা ভাষার সাথে এর বংশগতিক সম্পর্ক আছে বলে মনে করা হয়। কেচুয়া ভাষাটি পেরুর কুজকো-কেন্দ্রিক প্রাচীন ইনকা সভ্যতার ভাষা ছিল। ইনকা সভ্যতার প্রসারের সাথে সাথে এটি বাইরে ছড়িয়ে পড়ে। বর্তমানে এটি পেরু ও বলিভিয়ার বেশির ভাগ অংশে প্রচলিত।